Energijowy koncern Łužiska energija a milinarnje (LEAG) je swoje nalětnje zalěsnjenje w něhdyšich jamach kaž tež na bywšim wudobywanišću Choćebuz-sewjer a při nastawacym Choćebuskim wuchodnym jězorje po planje zakónčił.
Choćebuz (SN/JaW). 141 hektarow płoniny je LEAG wot februara hač do kónca apryla cyłkownje zalěsniła, wona w nowinskej zdźělence informuje. Kaž z njeje dale wuchadźa, su z pomocu techniki něhdźe 900 000 štomikow zesadźeli. „30 hektarow smy w bywšej wuhlowej jamje Choćebuz-sewjer, dwanaće hektarow w Janšojcach, 20 ha we Wochozach, 49 w Rychwałdźe a 30 w Wjelcej zalěsnili. Pomhali su regionalni ratarjo a dalše partnerske zawody ze sadźenskimi maši- nami. Na hektar bě to stajnje něhdźe 6 000 sadźenkow,“ pisa nowinski rěčnik LEAG Thoralf Schirmer.
hrv_Latn szl_Latn